Mesozoicum
Mesozoicum est aerathema[[:en: Erathem|(en)]] stratigraphicum et aera geologica aeonis Phanerozoici, antecessore Palaeozoico, successore Caenozoico. Mesozoicum et Triassicum incepta ab antiquissimis fossilibus Hindeodi parvi dantur. Commissio Internationalis Stratigraphica? terminum Cretaceum Palaeogenicum definit ab anomalia iridii qua vestigia illisionis meteoritae iuxta Chicxulub in stratis geologicis per omnem terrarum orbem inscribuntur. Hic terminus inceptum indicat aerae Caenozoicae, systemati Palaeogenico, seriei Palaeocaenae, stadio Danio, perfectionemque aerae Mesozoicae, systemati Cretaceo, seriei Cretaceo superiori, stadio Maastrichtio. Nomen "Mesozoicum," per exemplum Palaeozoici iam nominati, Anglice sub forma Mesozoic anno 1840 ab Ioanne Phillips propositum est. E verbis Graecis μεσός 'medius', καινός 'novus', ζῷον 'animal' componuntur.